65. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Π.8272/4880 της 18 Δεκ. 1987/19 Μαΐου 1988 (ΦΕΚ Β΄ 299) Διαδικασία απαλλαγής από Φ.Π.Α. της εισαγωγής και παράδοσης αγαθών που τίθενται σε καθεστώτα του δεύτερου εδαφίου της περίπτ. β΄ της παρ. 1 του άρθρ. 21 του Νόμ. 1642/86 και των υπηρεσιών που παρέχονται σ’ αυτά: Έχοντας υπόψη: 1.Τις παρακάτω διατάξεις του Νόμ. 1642/86, όπως συμπληρώθηκε με το Νόμ. 1676/86: α.άρθρ.21 παρ. 1 περίπτ. β΄, εδάφιο δεύτερο, και περίπτ. ε΄ και της παρ. 2 του ίδιου άρθρου. β.άρθρ.58 παρ. 3 3.Τις διατάξεις του Νόμ. 1165/1918 «Περί Τελωνειακού Κώδικα», αποφασίζουμε: (Αντί για τη σελ. 358,777) Σελ. 358,777(α) Τεύχος ΙΑ-9-1 Σελ. 141 Φόρος Προστιθέμενης Αξίας 28.Ζ.ζ.64-65 Εισαγωγή αγαθών Άρθρ.1.-Η απαλλαγή από το Φ.Π.Α. των εισαγομένων από το εξωτερικό αγαθών που προορίζονται να τεθούν σε καθεστώτα τελωνειακής επίβλεψης, ελεύθερου Τελωνειακώς Χώρου, ή ελεύθερων Τελωνειακών Συγκροτημάτων, παρέχεται με την ίδια διαδικασία που προβλέπεται για την απαλλαγή από τους λοιπούς κατά την εισαγωγή φόρους, σύμφωνα με τις ισχύουσες διατάξεις, υπό τον όρο ότι τα αγαθά αυτά θα χρησιμοποιηθούν από τις επιχειρήσεις που λειτουργούν με τα πιο πάνω καθεστώτα, ως πρώτες και βοηθητικές ύλες για την παραγωγή ή τη συσκευασία των προϊόντων τους. Παραδόσεις αγαθών Άρθρ.2.-1.Η απαλλαγή από το Φ.Π.Α. εγχώριων αγαθών που παραδίνονται για να τεθούν στα Τελωνειακά καθεστώτα του προηγούμενου άρθρου, εφόσον τα αγαθά προορίζονται να χρησιμοποιηθούν σύμφωνα με τα οριζόμενα στο άρθρ. 1 της παρούσας, παρέχεται με την παρακάτω διαδικασία: α.Η επιχείρηση που λειτουργεί στον Τελωνειακό Χώρο καταθέτει στην Τελωνειακή Αρχή που εποπτεύει το χώρο αυτό αίτηση-δήλωση, στην οποία επισυνάπτει πίνακα, σε 2 αντίτυπα, όπου αναγράφονται τα πλήρη στοιχεία του προμηθευτή των αγαθών (ονοματεπώνυμο ή επωνυμία, διεύθυνση, επάγγελμα, αρμόδια Οικ. Εφορία και Α.Φ.Μ.) και τα αγαθά κατά είδος και ποσότητα που πρόκειται να προμηθευτεί από την εσωτερική αγορά. Με την παραπάνω αίτηση-δήλωση, η ενδιαφερόμενη επιχείρηση ζητά να της επιτραπεί να αγοράσει τα αναγραφόμενα στον πίνακα αγαθά, χωρίς Φ.Π.Α. και δηλώνει ότι τα αγαθά αυτά προορίζονται να χρησιμοποιηθούν από την ίδια μέσα στον Τελωνειακό χώρο ως πρώτες ή βοηθητικές ύλες για την παραγωγή ή τη συσκευασία των προϊόντων της. β.Η Τελωνειακή αρχή αφού διαπιστώσει ότι τα αναγραφόμενα στον πίνακα αγαθά είναι αναγκαία και προορίζονται να χρησιμοποιηθούν ως πρώτες ή βοηθητικές ύλες για την παραγωγή ή τη συσκευασία των προϊόντων της επιχείρησης, αποδέχεται την αίτηση και θεωρεί τον επισυναπτόμενο σ’ αυτήν πίνακα πάνω στον οποίο ενεργεί σχετική πράξη για την απαλλαγή των αγαθών από το Φ.Π.Α., βάσει του άρθρ. 21 του Νόμ. 1642/86. Το ένα θεωρημένο αντίτυπο του πίνακα επιστρέφεται στην επιχείρηση, η οποία το προσκομίζει στον προμηθευτή των αγαθών, προκειμένου να της παραδώσει τα αγαθά χωρίς φόρο. Σελ. 358,778(α) Τεύχος ΙΑ-9-1 Σελ. 142 γ.Ο προμηθευτής των αγαθών, παραδίνει τα αγαθά, εκδίδει το σχετικό τιμολόγιο χωρίς φόρο, με την ένδειξη «ΧΩΡΙΣ Φ.Π.Α. ΩΣ Α.Υ .Ο. Π.8272/4880/ 18.12.87» και επισυνάπτει στο στέλεχος αυτού του πίνακα ως δικαιολογητικό. δ.Για την οριστικοποίηση της απαλλαγής η αρμόδια τελωνειακή αρχή, κατά την είσοδο των αγαθών στον τελωνειακό χώρο, αφού διαπιστώσει την είσοδο των αναγραφομένων στο σχετικό τιμολόγιο του προμηθευτή αγαθών στο χώρο αυτό, ενεργεί σχετική πράξη βεβαίωσης στο πρωτότυπο και σε 2 φωτοαντίγραφα του πιο πάνω τιμολογίου. Η τελωνειακή αρχή, το ένα από τα φωτοαντίγραφα του τιμολογίου συσχετίζει με την αίτηση - δήλωση της αγοράστριας επιχείρησης και το πρωτότυπο με το άλλο φωτοαντίγραφο του τιμολογίου παραδίνει στην αγοράστρια επιχείρηση, προκειμένου αυτή μέσα σε 10 μέρες από την ημερομηνία της παραπάνω βεβαίωσης να προσκομίσει το φωτοαντίγραφο στον προμηθευτή των αγαθών για να επισυναφθεί μαζί με το αντίτυπο του παραπάνω πίνακα στο στέλεχος του σχετικού τιμολογίου. Σε περίπτωση που δεν προσκομιστεί στον προμηθευτή στην παραπάνω προθεσμία το σχετικό φωτοαντίγραφο, ο προμηθευτής εκδίδει συμπληρωματικό τιμολόγιο για το φόρο που αναλογεί στα αγαθά που παραδόθηκαν. 2.Η προβλεπόμενη από την προηγούμενη παράγραφο αίτηση δήλωση της επιχείρησης καταχωρείται από την τελωνειακή αρχή σε ειδικό πρόχειρο βιβλίο και φυλάσσεται μαζί με τα επισυναπτόμενα σ’ αυτή φορολογικά στοιχεία σε ιδιαίτερο φάκελο. 28.Ζ.ζ.65 Φόρος Προστιθέμενης Αξίας Η απαλλαγή από το φόρο του βιομηχανικού ηλεκτρικού ρεύματος, που χρησιμοποιείται για βιομηχανική χρήση μέσα στα τελωνειακά καθεστώτα του προηγούμενου άρθρου παρέχεται μόνο, εφόσον οι σχετικοί μετρητές δηλωθούν στη Δ.Ε.Η., προκειμένου αυτή να εκδίδει τα σχετικά τιμολόγια χωρίς φόρο. Η δήλωση - γνωστοποίηση των μετρητών αυτών πρέπει να γίνει μέσα σε ένα (1) μήνα από την έναρξη εφαρμογής της παρούσας καθώς και σε κάθε περίπτωση μεταβολής ή αλλαγής αυτών, αφού προηγουμένως θεωρηθεί από την εποπτεύουσα το χώρο τελωνειακή αρχή. Έξοδος αγαθών από τον τελωνειακό χώρο Άρθρ.3.-1.Η έξοδος από τον τελωνειακό χώρο των παραγομένων και λοιπών αγαθών, με σκοπό τη θέση τους σε ανάλωση στο εσωτερικό της χώρας ή την εξαγωγή τους στο εξωτερικό γίνεται, με την κατάθεση στην τελωνειακή αρχή, που εποπτεύει το χώρο, του οικείου κατά περίπτωση τελωνειακού παραστατικού, με την τήρηση των απαιτουμένων τελωνειακών διατυπώσεων και με την επιφύλαξη των διατάξεων του άρθρ. 4 της Π. 8271/4879/87 Α.Υ .Ο. 2.Εφόσον τα εξερχόμενα από το χώρο αγαθά θέτονται σε ανάλωση στο εσωτερικό της χώρας, επιβαρύνονται με το Φ.Π.Α., που αναλογεί σ’ αυτά κατά το χρόνο αποδοχής του παραπάνω παραστατικού, επιφυλασσομένων των διατάξεων του άρθρ. 37 του Νόμ. 1642/86 και του άρθρ. 4 της Π. 8271/4879/87 Α.Υ .Ο. Ο φόρος αυτός βεβαιώνεται και εισπράττεται από την παραπάνω τελωνειακή αρχή με βάση το συντελεστή των αγαθών και τη φορολογητέα αξία, η οποία διαμορφώνεται σύμφωνα με τις ισχύουσες διατάξεις. 3.Ο παραπάνω φόρος δεν εισπράττεται: α)Σε περίπτωση που τα εξερχόμενα από τον τελωνειακό χώρο αγαθά διατίθενται σε πρόσωπα τα οποία, σύμφωνα με τις ισχύουσες διατάξεις απαλλάσσονται από το Φ.Π.Α. κατά την εισαγωγή ή παράδοση αυτών. Στην περίπτωση αυτή η τελωνειακή αρχή χορηγεί την απαλλαγή με την προσκόμιση των απαιτούμενων κατά περίπτωση δικαιολογητικών και την τήρηση της προβλεπόμενης από τις ισχύουσες διατάξεις διαδικασίας. β)Σε περίπτωση, που εγχώρια αγαθά έχουν εισαχθεί στα τελωνεικά καθεστώτα του άρθρ. 1 της παρούσας και επιστρέφονται στον προμηθευτή ολικά ή μερικά, λόγω ακαταλληλότητας, μετά από σχετική αίτηση της αγοράστριας επιχείρησης προς την εποπτεύουσα το χώρο τελωνειακή αρχή. Η τελωνειακή αρχή επιτρέπει την έξοδο αγαθών για επιστροφή, αφού πρώτα προβεί στον έλεγχο και  επαληθεύσει επί της αιτήσεως τα αγαθά που επιστρέφονται. Μετά την πραγματοποίηση της επιστροφής, η επιχείρηση προσκομίζει στην ίδια ως άνω τελωνειακή αρχή το πρωτότυπο και ένα (1) φωτοαντίγραφο του σχετικού πιστωτικού σημειώματος του προμηθευτή, από το οποίο προκύπτει η ταυτότητα των αγαθών που επιστράφηκαν. Η Τελωνειακή αρχή συσχετίζει το φωτοαντίγραφο του πιστωτικού σημειώματος στο σχετικό φάκελο της παρ. 2 του προηγούμενου άρθρ. και παραδίνει το πρωτότυπο στην επιχείρηση, αφού ενεργήσει σ’ αυτό σχετική πράξη. Σε περίπτωση που μέσα σε 10 μέρες από την έξοδο των αγαθών από τον τελωνειακό χώρο, δεν προσκομιστεί το παραπάνω αντίγραφο του πιστωτικού σημειώματος, η εποπτεύουσα τον τελωνειακό χώρο αρχή, προβαίνει στη βεβαίωση και είσπραξη του φόρου που αναλογεί. 4.Σε περίπτωση, που τα αγαθά μεταβιβάζονται σε άλλο πρόσωπο, εφόσον τούτο επιτρέπεται από τις κείμενες διατάξεις, πριν από την έξοδό τους από τον τελωνειακό χώρο στο τελωνειακό παραστατικό της παραπάνω παρ. 1 επισυνάπτεται το σχετικό τιμολόγιο πώλησης. Το τιμολόγιο αυτό δε θα επιβαρύνεται με ΦΠΑ, αλλά θα φέρει την ένδειξη «ΧΩΡΙΣ ΦΠΑ - Ο ΦΟΡΟΣ ΘΑ ΚΑΤΑΒΛΗΘΕΙ ΣΤΟ ΤΕΛΩΝΕΙΟ». Απαλλαγή υπηρεσιών Άρθρ.4.-1.Για την απαλλαγή των υπηρεσιών που παρέχονται, σύμφωνα με τις διατάξεις της περίπτ. ε΄ της παρ. 1 του άρθρ. 21 του Νόμ. 1642/86, σε αγαθά που βρίσκονται μέσα στους τελωνειακούς χώρους του άρθρ. 1 της παρούσας, απαιτείται σχετική βεβαίωση της εποπτεύουσας το χώρο τελωνειακής αρχής, ότι οι υπηρεσίες παρασχέθηκαν στα αγαθά κατά το χρόνο που αυτά ήσαν μέσα στους χώρους αυτούς. Η βεβαίωση γίνεται πάνω στο φορολογικό στοιχείο (στέλεχος και πρωτότυπο), το οποίο εκδίδεται από την επιχείρηση, που παρέχει τις υπηρεσίες, ή, όταν αυτό είναι δυσχερές, χορηγείται σχετική βεβαίωση για την έκδοση του φορολογικού στοιχείου χωρίς φόρο, η οποία και επισυνάπτεται από τον προμηθευτή, στο στέλεχος του στοιχείου αυτού ως δικαιολογητικό. (Μετά τη σελ. 358,778) Σελ. 358,779 Τεύχος Ι-9-1 Σελ. 35 Φόρος Προστιθέμενης Αξίας 28.Ζ.ζ.65 2.Στις υπηρεσίες της προηγούμενης παραγράφου περιλαμβάνεται και η χρήση δικαιωμάτων πνευματικής ιδιοκτησίας, διπλωμάτων ευρεσιτεχνίας, μεθόδων παραγωγής (KNOW HOW), σχεδίων, υποδειγμάτων και άλλων συναφών δικαιωμάτων, που γίνεται από τις επιχειρήσεις που λειτουργούν με τα καθεστώτα του άρθρ. 1 της παρούσας. Προκειμένου η επιχείρηση να καταβάλλει την αμοιβή για τα δικαιώματα αυτά χωρίς φόρο, υποχρεούται, να προσκομίσει σχετική βεβαίωση της τελωνειακής αρχής, που εποπτεύει το χώρο, στον εκχωρητή του δικαιώματος για την έκδοση του σχετικού φορολογικού στοιχείου χωρίς φόρο, ή στην Τράπεζα, που μεσολαβεί για την πληρωμή των δικαιωμάτων αυτών στο εξωτερικό. Άρθρ.5.-Η απόφαση αυτή, που ισχύει από 1 η  Ιαν. 1988, να δημοσιευθεί στην Εφημερίδα της Κυβερνήσεως. 